২৬ -এর নির্বাচনের আগে অনুব্রতদের সঙ্গে বৈঠকে অভিষেক!

ওয়েব ডেস্ক : বছর ঘুরলেই রাজ্যে বিধানসভা নির্বাচন (West Bengal Assembly Election 2026)। সেই বিধানসভা ভোটের আগে নিজেদের ঘর গোছাতে শুরু করে দিয়েছে তৃণমূল কংগ্রেস (TMC)। সেই মতো বীরভূম (Birbhum) জেলা তৃণমূল কোর কমিটির নেতৃত্বদের নিয়ে আজ বৈঠকে বসতে চলেছেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)।

ইতিমধ্যেই বীরভূম থেকে জেলা তৃণমূল কোর কমিটির কনভেনার অনুব্রত মণ্ডল (Anubrata Mondal) পৌঁছে গেছেন কলকাতায়। রাজ্যের মন্ত্রী চন্দ্রনাথ সিংহ, কাজল শেখ, অভিজিৎ সিনহা, দুই সাংসদ শতাব্দী রায় ও অসিত মাল, সুদীপ্ত ঘোষ, রবি মুর্মু, বিধায়ক বিকাশ রায়চৌধুরী, আশীষ বন্দ্যোপাধ্যায় কোর কমিটির গুরুত্বপূর্ণ সদস্যরা অভিষেকের বৈঠকে উপস্থিত থাকবেন বলে জানা যাচ্ছে।

আরও খবর : নামখানায় সমবায় সমিতির ভোটে বড় ব্যবধানে জিতল তৃণমূল

বীরভূমের তৃণমূল সংগঠন পরিচালনায় কোর কমিটি গড়ে দিয়েছেন মমতা বন্দ্যোপাধ্যায় (Mamata Banerjee)। কমিটির কনভেনার করা হয়েছে অনুব্রত মণ্ডলকে। জেলার এগারোটি বিধানসভা। বিধানসভা ধরে ধরে প্রতিটি সদস্যকে দায়িত্ব ভাগ করে দেওয়া হয়েছে।

প্রসঙ্গত, অনুব্রত মণ্ডল (Anubrata Mondal) জেলা সভাপতি পদ হারানোর পর। কোর কমিটির কনভেনার হলেও নির্দিষ্টভাবে বীরভূমের কোন বিধানসভার দায়িত্বে নেই। স্বাভাবিকভাবেই জেলা জুড়ে শুরু হয়েছে জল্পনা! অনুব্রত কে কি জেলার অতিরিক্ত কোন দায়িত্ব দেওয়া হবে ? জেলা তৃণমূল সভাপতি পদ দিয়ে, কেষ্টকে কি সামনের ২৬ -এর বিধানসভা নির্বাচনে লড়াইয়ে নামাবেন দল ? এটা এখন সবচেয়ে বড় প্রশ্ন। বীরভূম জেলার রাজনৈতিক মহল, বিশেষ করে শাসক শিবির তাকিয়ে রয়েছে অভিষেকের হাইভোল্টেজ বৈঠকের দিকে।